cyanic-selkie/wikianc huggingface dataset:
Tunkelonlahti
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Koljonselän alueeseen (35.722) se kuuluu. Järven vedenpinnan korkeus on 84,6 metriä mpy. Siihen on johdettu viisi pelto-ojaa. Järven lasku-uoma on 350 metriä pitkä Kartiskasalmi, joka on nykyään kapea oja. Se laskee Pitkäveteen, jossa laskuojalle tulee 30 senttimetrin pudotus.
Historiaa
Vuoden 1930 Kaivannon kanavan tapaturmassa Längelmävesi ja samalla Koljonselkä menettivät paljon vettä ja vedenpinta aleni peräti kaksi metriä. Tässä yhteydessä myös Tunkelonlahden muoto muuttui, sillä järvi on nykyään vain puoli metriä korkeammalla kuin Koljonselällä. Jos rantaviiva seuraisi 85 metrin käyrää, kasvaisi järven pinta-ala jo silloin yli kaksinkertaiseksi. Järven alueen pinta-ala ennen tapaturmaa on ollut laajempi. Toisaalta näin voidaan havainnollistaa se seikka, että järvi olikin itse asiassa Koljonselän lahdenperukka. Tästä muistosta lienevät järven ja laskuojan nimetkin peräisin. Tilanteesta on olemassa Anders Colleenin vuonna 1752 piirtämä Längelmäen pitäjäkartta, josta tilane näkee vertaamalla vanhoja karttoja nykykarttojhin.
Vuosien 1957–1986 peruskartassa on peltomaita enemmän kuin nykyään. Myös järven kaakkoisrannat ovat olleet viljeltyjä.
DC Comics
DC Comics (aiemmin National Comics) on yksi suurimpia yhdysvaltalaisia sarjakuvayhtiöitä. Sen tunnetuimpia hahmoja ovat Batman, Teräsmies, Ihmenainen ja muut Oikeuden Puolustajat. DC oli ensimmäinen supersankarisarjakuvia julkaissut yhtiö. Nykyisin DC Comics kuuluu WarnerMedia-konsernille.
Nimen kirjainyhdistelmä DC on lyhenne yhtiön vuodesta 1937 alkaen julkaiseman Detective Comics -sarjakuvalehden nimestä. Detective Comics ja Action Comics (1938 alkaen) ovat yhtiön pitkäikäisimmät sarjakuvajulkaisut.
Jeesus-sarjakuva
Yrityksen oli määrä julkaista Vertigo-aikuissarjakuvanimekkeen alla sarjakuvaa Second Coming ('Toinen tuleminen'), jonka aiheena on Jeesuksen uusi tuleminen, mutta se peruttiin yhdysvaltalaisten konservatiivien vaatimuksesta. DC Comics edellytti tekijöiltä, kirjoittaja Mark Russelilta ja piirtäjä Richard Pacelta, niin suuria muutoksia, etteivät nämä hyväksyneet niitä vaan halusivat oikeudet takaisin itselleen etsiäkseen toisen julkaisijan. Muutoksia oli vaadittu jo ennen konservatiivien vetoomusta.
Toinen käsittely – kunnianosoitus Alivaltiosihteerille
Toinen käsittely – kunnianosoitus Alivaltiosihteerille on tribuuttialbumi, joka sisältää eri suomalaisartistien ja -yhtyeiden tulkintoja Alivaltiosihteerin kappaleista. Levy julkaistiin helmikuussa 1995.
Pichichi
thumb|Pichichin rintakuva San Mamésilla.
Pichichi pelasi ensimmäisessä Copa del Reyn loppuottelussaan vuonna 1913. Kansallinen pääsarja Primera División perustettiin vasta vuonna 1928, joten alueellisten mestarien välillä pelatun cup-kilpailun voittajaa voitiin tuolloin käytännössä pitää Espanjan-mestarina. Racing Irúnia vastaan pelattu varsinainen loppuottelu päättyi tasan 2–2, ja uusintaottelu Irúnin 1–0-voittoon. Sama joukkue kutsuttiin 21. elokuuta 1913 järjestettyyn Athletic Bilbaon uuden kotistadionin San Mamésin avajaisotteluun. Ottelu päättyi 1–1-tasapeliin, ja Pichichi sai kunnian olla uuden stadionin ensimmäisen maalintekijä.
Sittemmin Pichichi pelasi Athletic Bilbaon paidassa vielä viidessä Copa del Reyn loppuottelussa, joista joukkue voitti neljä. Vuosina 1914–1916 joukkue voitti kolmesti peräkkäin. Suuressa roolissa Pichichi oli erityisesti Espanyolia vastaan pelatussa vuoden 1915 loppuottelussa, jossa hän teki hattutempun. Vuonna 1920 Athletic Bilbao ylsi cupissa toiseksi ja vuotta myöhemmin jälleen voittoon. Vuonna 1920 Pichichi pelasi myös viisi ottelua Espanjan maajoukkueessa Antwerpenin kesäolympialaisissa. Ensimmäinen otteluista, 0–1-voitto Tanskaa vastaan, oli samalla koko maajoukkueen ensimmäinen kansainvälinen esiintyminen. Ensimmäisen ja ainoan maalinsa Pichichi teki Alankomaita vastaan 1–3-voittoon päättyneessä, Espanjalle olympiahopean ratkaisseessa ottelussa.
Pichichi lopetti jalkapalloilun vuonna 1921 ja menehtyi seuraavana vuonna lavantautiin vain 29-vuotiaana. Vuonna 1926 pystytettiin San Mamésin stadionille Pichichiä esittävä rintakuva, jonka vierelle on jokaisen stadionilla ensimmäistä kertaa vierailevan joukkueen tapana tuoda kukkakimppu Pichichin kunniaksi. Pichichi ja hänen vaimonsa on ikuistettu myös taidemaalari Aurelio Artetan maalaukseen. Vuodesta 1953 on annettu hänen mukaansa nimetty Pichichi-palkinto Primera Divisiónin parhaalle maalintekijälle.
VHL-kausi 2020–2021
VHL-kausi 2020–2021 oli Venäjän jääkiekon toiseksi korkeimman sarjatason yhdestoista kausi. Kausi alkoi 4. syyskuuta 2020 ja sarjan mestaruus ratkesi 24. huhtikuuta 2021. Runkosarjan voittanut Jugra Hanty-Mansijsk voitti myös mestaruuden.
Koronaviruspandemian vuoksi kaikki ulkomaalaiset joukkueet (Humo Taškent, KRS-Peking, ORG-Peking, Tsen Tou Jilin, Nomad Nur-Sultan, Torpedo Ust-Kamenogorsk ja HK Saryarka Karaganda), sekä Torpedo-Gorki Nižni Novgorod jättivät kauden väliin. Sarjaan osallistui siis 26 venäläistä joukkuetta.
Runkosarja
Runkosarjan 16 parasta joukkuetta eteni pudotuspeleihin.
Viola Angervuo
Taustaa
Viola Helenius sai alkunsa vahingossa hänen vanhempiensa ollessa teini-ikäisiä. Violan äiti Linda Eerikäinen seurusteli tuolloin Pauli Axelssonin kanssa, joka oli Violan biologinen isä. Linda ja Pauli olivat nuoresta iästään huolimatta vakavissaan toistensa kanssa ja he odottivat tulevaa vauvaa innoissaan. Lindan biologinen isä ja Violan isoisä Aaro Vaalanne ei kuitenkaan voinut sietää Paulia, vaan hän painosti tätä tekemään itsemurhan. Tuolloin raskaana ollut Linda ei järkytykseltään pystynyt kasvattamaan tytärtään yksin, vaan antoi tämän äitinsä Päivi Heleniuksen ja tämän miehen kasvatettavaksi. Linda sai seurata Violan elämää esittämällä tämän siskoa. Perheeseen kuului tuolloin myös Päivin poika Anton Helenius, jota Viola piti veljenään. Totuus Violan oikeasta äidistä paljastui pian tämän täytettyä viisitoista. Toivuttuaan järkytyksestä Viola antoi Lindalle anteeksi, ja sittemmin Linda onkin toiminut Violan äitinä. Viola tietää biologisesta isästään ja tämän suvusta hyvin vähän. Viola ei esimerkiksi ole tietoinen isoisänsä Aaron osuudesta hänen isänsä itsemurhassa. Viola on kuitenkin tekemisissä isänsä veljen, Noel Axelssonin, kanssa.
Muutto Pihlajakadulle
Viola Helenius saapuu sarjaan Anton Heleniuksen pikkusiskona. Melko pian Violalle kuitenkin selviää, että hänen isosiskonaan pitämä Linda Eerikäinen olikin hänen äitinsä, mikä tarkoittaa, että Anton oli todellisuudessa Violan eno eikä veli. Viola ja Anton ovat läheisissä väleissä, ja Viola yöpyykin usein veljensä Pihlajakadulla sijaitsevassa vuokra-asunnossa. Sarjaan saapuessaan Viola ei tiedä Lindan olevan hänen äitinsä, vaan pitää tätä siskonaan ja isoäitiään Päivi Heleniusta äitinään. Kun salaisuus paljastuu, Violan ja Lindan välille syntyy lyhyt välirikko. Pian tämän jälkeen Anton saa vahingossa surmansa Karin Taalasbiili-autokorjaamolla.
Koulukiusaaminen ja mielenterveysongelmat
Kun Violan äiti Linda joutuu vankilaan lahjusten vastaanottamisesta, hänen isoisänsä Aaro Vaalanne alkaa huolehtia lapsenlapsestaan. Myöhemmin heidän vuokranantajansa Jiri Viitamäki irtisanoo vuokrasopimuksen ja he joutuvat muuttamaan seurakunnan tiloihin. Huonokuntoisessa asunnossa on hiiriä, joista yksi piiloutuu Violan reppuun ja kiipeää esiin oppitunnilla. Violaa aletaan kiusata, ja tieto leviää myös siitä, että Viola ja Severi ovat kaukaisia sukulaisia. Pahin kiusaaja on oppilaskunnan puheenjohtaja Mira Jokinen, joka kuvittelee Violan varastaneen hänen puhelimensa. Todellisuudessa varkauden takana olivat Severi ja Benjamin.
Kiusaamisesta kärsivän Violan mieli järkkyy myös siitä, kun hän saa tietää poikaystävänsä Severin pettäneen häntä naapurin asianajajan, tuplasti itseään vanhemman Monica Mustavaaran kanssa. Viola kuvaa hyvästelyvideon ja kiipeää sillalle, mutta paikalle sattuu samaan aikaan Kalle Laitela, jolla on samat aikeet. Kalle saa ylipuhuttua Violan luopumaan itsemurhasta, mutta tämä kuitenkin liukastuu ja putoaa alas. Viola viedään sairaalaan kriittisessä tilassa, mutta hänet leikataan onnistuneesti. Myöhemmin hänet siirretään hetkellisesti nuorten psykiatriselle osastolle, jossa hänen tukenaan on psykologian opiskelija Iida Mustonen. Viola muuttaa pian osastolta päästyään asumaan äitinsä kanssa Jiri Viitamäen luo, koska Lasse ei siedä Aaron sukulaisia omassa kodissaan. Linda ja Jiri rakastuvat ja alkavat seurustella, mikä tekee Jiristä Violan isäpuolen.
Viola etsii seksuaalista identiteettiään
Kotiuduttuaan psykiatriselta osastolta Viola asettuu oppilaskunnan puheenjohtajavaaleissa pahinta kiusaajaansa Miraa vastaan. Kun Viola paljastaa koko koululle Miran olevan myymälävaras, romahtaa tämä täysin. Lopulta vaalit voittaa Nella. Mira pyytää Violalta tekojaan anteeksi ja paljastaa olevansa orpo ja asuvansa nuorisokodissa. Viola antaa Miralle anteeksi, ja he sopivat olevansa ystäviä. Yllättäen Viola kuitenkin suutelee Miraa. Viola kertoo tuntemuksistaan Nellalle ja pelkää olevansa ihastunut Miraan, entiseen kiusaajaansa, jonka vuoksi Viola hautoi itsemurhaa. Hän selittää Nellalle tunteneensa aina jonkun puuttuneen seurustellessaan poikien kanssa. Myöhemmin Mira suutelee Violaa, joka tajuaa, ettei hänen tunteensa olekaan yksipuolisia. Mira kuitenkin katkaisee välit sen jälkeen, kun Benjamin ja Severi saavat tietää tapahtuneesta. Keskustellessaan Kallen kanssa Viola ymmärtää olevansa lesbo. Kalle rohkaisee Violaa puhumaan asiasta myös äidilleen, ja Linda hyväksyykin tyttärensä lesbouden heti.
Kihlaus ja ero
Violan äidin Lindan suhde Jiriin päättyy, kun Linda päätyy harrastamaan seksiä entisen aviomiehensä Kari Taalasmaan kanssa. Kun Jiri heittää Lindan ja Violan ulos kodistaan, he päätyvät muuttamaan majatalo Amandaan. Violan setä Noel ehdottaa muuttoa kimppakämppäänsä, jossa on kaksi huonetta vapaana. Viola innostuu ja pyytää myös äitiään mukaan, mutta Linda ei halua asua samassa talossa Jirin ja Eva Tammisen kanssa. Viola saa äidiltään luvan muuttaa, ja pian hän asettuu taloksi kimppakämppään. Viola pyytää nuorisokodissa asuvaa Mira muuttamaan huoneeseensa ja lyhyen empimisen jälkeen tämä suostuu ja pari muuttaa avoliittoon. Myöhemmin Viola yrittää kosia Miraa kylpyhuoneessa, mutta Viola järkytykseksi vastassa onkin Aino Kaukovaara, Violan kämppis. Violan jutellessa tapahtuneesta Ainon kanssa, Mira kuulee salaa keskustelun, järkyttyy ja häipyy vähin ääni. Violalle selviää Miran oudon katoamisen syy Nellan avulla, joka on sattumalta törmännyt Miraan rapussa. Asiaa meren rannalla pitkään pohtinut Mira palaa kotiin ja vuorostaan kosii Violaa, joka vastaa myöntävästi.
Myöhemmin Viola kuitenkin purkaa kihlauksen kuultuaan Miran tehneen escort-työtä ja menneen (tosin kiristettynä) sänkyyn Matti Virtasen kanssa.
Eron myötä Mira jää kodittomaksi, mutta muuttaa monen sattuman kautta Jutan ja Aaron luokse asumaan, mikä tosin salataan Violalta. Lopulta asia kuitenkin paljastuu Violalle, ja tilanteeseen turhautunut Mira palaa asumaan kadulle. Linda ja Aaro törmäävät tähän sattumalta parkkihallissa ja Linda ottaa Miran kyytiinsä, minkä jälkeen he suuntaavat poliisiasemalle. Linda saa Violankin tulemaan asemalle, koska tietää, että Viola haluaisi selvittää asiat Miran kanssa ja Viola myöntää vihdoin välittävänsä Mirasta edelleen. Mira muuttaa Violan aloitteesta takaisin Jutan ja Aaron luokse.
Paluu yhteen Miran kanssa ja naimisiin meno
Mira saa yllättäen työpaikan Kuopiosta. Luullessaan ettei hänellä ja Violalla ole yhteistä tulevaisuutta hän päättää pakata tavaransa ja lähteä pois Helsingistä seuraavan aamun ensimmäisellä junalla. Viola murtuu kyyneliin Miran kertoessa muuttoaikeistaan. Seuraavana aamuna Nella saa Violan tajuamaan, että tämä rakastaa Miraa kaikesta huolimatta. Viola kiiruhtaa rautatieasemalle ja ehtii viime hetkellä estämään Miran lähdön. Hän on päättänyt antaa Miralle uuden mahdollisuuden. Mira muuttaa takaisin Violan luo.
Pari menee pian uudestaan kihloihin ja lopulta naimisiin. Heidän hääyönään Miraa ahdistellut Matti Virtanen tulee puukon kanssa Miran ja Violan huoneeseen uhaten tappaa Miran. Viola lyö Virtasta metallisella ämpärillä päähän, ja tämä kuolee iskuun. Paniikissa he kertovat tapahtuneesta Nellalle ja Kristianille. Etenkin Kristian järkyttyy kovasti ja on vastahakoinen auttamaan. Mira, Viola ja Nella saavat hänet kuitenkin suostuteltua mukaan rikoksen peittelyyn. He päätyvät hautaamaan ruumiin metsään, siivoamaan rikospaikan ja hävittämään muut todisteet. Viola ahdistuu syvästi ja hänestä tulee pelokas ja harhaluuloinen: hän jopa näkee kuolleen Matin elossa kadulla. Mira lupaa auttaa ja tukea vaimoaan tilanteessa kuin tilanteessa.
Ongelmia avioliitossa, asumusero ja yhteenpaluu
Myöhemmin Mira alkaa haluamaan omaa lasta, mikä järkyttää Violaa, joka haluaisi opiskella ja tehdä töitä. He sopivat kompromissin, että he hankkivat lapsen muutaman vuoden päästä, kun molemmilla on ammatit ja rahallisesti vakaampi elämäntilanne. Kumpikaan ei kuitenkaan ollut tyytyväinen sopimukseen: Viola ei nimittäin halua äidiksi koskaan, Miralla taasen on niin kova vauvakuume, että haluaa lapsen heti. Molemmat suostuivat kompromissiin vain toisen vuoksi.
Mira ei enää jaksanut odottaa ja myi Jutalta saamansa matkaliput maksaakseen hedelmöityshoidot. Miralle tehtiin keinohedelmöitys Violan tietämättä. Mira ensin valehteli Violalle asiasta, mutta lopulta kertoi vaimolleen totuuden joka sai järkytyttyään epilepsiakohtauksen. Mira jätti Violan, koska heillä oli eri haaveet eikä hän pystynyt olemaan tälle rehellinen. Viola muutti asumaan Aaron ja Jutan luo. Nellan kanssa vietetyn Moose-illan jälkeen humalainen Viola iski kahvilasta naisen, jonka hän myös toi kotiinsa ja pari päätyi harrastamaan seksiä. Mira sai pian tietää tästä, mutta totesi ettei Violan asiat kuulu enää hänelle rikä myönnä että tapahtunut olisi loukannut häntä.
Hieman myöhemmin Viola ja Mira alkavat lämmitellä suhdettaan uudelleen tekstiviestitse. Kaikki alkaa näyttää jokseenkin hyvältä kunnes paljastuu, että Mira on raskaana. Viola suuttuu tästä ja ilmoittaa, ettei halua olla enää missään tekemisissä Miran kanssa.
Hyvin pian tämän jälkeen Viola lähtee äitinsä Lindan luokse Ranskaan tuulettamaan ajatuksiaan. Tyttärestään huolissaan oleva Linda tenttaa, miksi Viola yhtäkkiä halusi tulla käymään ja vieläpä yksin, ilman Miraa. Hän huomauttaa kihla- ja vihkisormusten puuttumisesta tyttärelleen, joka kertoo äidilleen että he eroavat Miran kanssa, koska Mira on hankkiutunut raskaaksi yksin, ilman Violan suostumusta. Linda haukkuu miniänsä, mistä Viola yllättäen suuttuukin ja lähtee ovet paiskoen tämän luota.
Myöhemmin Aaro antaa Miralle Lindan osoitteen ja pian tämä onkin anoppinsa oven takana Lyonissa. Tapahtumista närkästynyt Linda haukkuu Miran ja pian Mira saa huudot myös Violalta, joka on päättänyt palata äitinsä luo. Pari ajautuu syyttelemään toisiaan urakalla ja Lindan on pakko viheltää peli poikki ja käskee tytöt nukkumaan, Violan Lindan huoneeseen ja Miran vierashuoneeseen. Keskustellessaan puhelimitse Aaron kanssa Miran ja Violan tilanteesta, Linda jää mietteliääksi kun Aaro kehuu Miraa ja avioparia ylipäätään. Linda tajuaa, että Mira ja Viola rakastavat toisiaan syvästi kaikesta huolimatta ja päättää ottaa järeämmät aseet käyttöön. Seuraavana päivänä aamupalapöydässä tytöt ovat liiankin rauhoittuneita: he pitävät mykkäkoulua sekä toisilleen että Lindalle. Linda väittää Miralle ja Violalle, että heidän olisi parasta erota muun muassa siksi, että heillä on niin erilaiset tulevaisuuden suunnitelmat. Tämä on kuitenkin vain Lindan käänteispsykologinen juoni saada aviopari sopimaan riitansa. Linda onnistuukin: Mira ja Viola raivoavat tälle ja päätyvät tunnustamaan rakkautensa toisilleen. He päättävät jatkaa avioliittoaan ja tämän kunniaksi Linda varaa heille läheisestä hotellista sviitin, joka on sekä häälahja että mahdollisuus viettää häämatkaa.
Vihkivalojen uusiminen, Matti Virtasen ruumiin löytyminen sekä asian tutkinta
Myöhemmin Suomeen paluunsa jälkeen he uusivat vihkivalansa Violan aloitteesta, joka on alkanut pikkuhiljaa tottumaan ajatukseen äitiydestä. Heidän tietämättään Joanna ja Lasse löytävät samaan aikaan Matin haudan ja ruumiin heidän yhteisessä illanvietossa Rauhakorvessa (Matin käsi nousi pintaan ilmeisesti lämpötilavaihtelun vuoksi). Myöhemmin hänen, Miran ja Nellan ylioppilasjuhlat keskeytyy, kun Joanna tulee hakemaan Miran ja Violan kuulusteluihin, Matti Virtasen henkirikokseen liittyen. Tytöt valehtelevat minkä kerkeävät ja pääsevät hyvin pian kotiin poliisilaitokselta. He kuitenkin tajuavat olevansa pahassa pulassa eivätkä Viola ja Nella näe muuta ratkaisua, kuin soittaa Linda ja Eva hätiin. Sievisillä he kokoontuvat pöydän ääreen ja Viola saa tunnustettua tekonsa. Ilmiriidoissa vanhojen juttujen vuoksi olevat Eva ja Linda päätyvät riitelemään siitä, pitäisikö Violan tunnustaa. Eva, joka syyttää Violaa ja Miraa Nellan elämän pilaamisesta kehottaa kaksikon poliisin puheille, jotta "viattomat sais jatkaa elämää", jolloin Nella ja Viola joutuvat heittämään heidät ulos. Nuorten tulevaisuuden vuoksi he kuitenkin saavat aikaan aselevon ja alkavat suunnitella tapaa, jolla Viola, Mira, Nella ja Kristian välttävät vankilan. Nellan äiti Eva vikittelee Mikiä kertomaan tutkinnasta enemmän, tietämättä ettei Miki ole enää poliisin palkkalistoilla. Violan äiti Linda sen sijaan saa vanhan työnsä takaisin ja saa suunnitelmansa mukaisesti Matin tapauksen tutkittavakseen, tarkoituksenaan johtaa poliisit harhaan ja lopulta lopettaa tutkinnat kokonaan. Kaikki uudet löydökset ja johtolangat (mm. lakanoiden tukkufirman selviämisen sekä Matin vaatteelta löytyneen hiuksen) hän tietysti ilmoittaa nuorille, jotta he tietävät mitä poliisi on saanut selville ja miten heidän tulisi seuraavaksi toimia. Myöhemmin Eva möläyttää Mikille humalassa kaiken Matti Virtasesta ja Miki tapaa Joannan aikeinaan kertoa tälle totuuden kun toisaalla Eva vakuuttelee Lasselle ettei nelikko tai aikuiset itse valehtelemisesta ja salailemisesta jää koskaan kiinni poliiseille.
Suiko
thumb|250px|Keisarinna Suikon mausoleumi. Suiko (, 554–15. huhtikuuta 628) oli perinteisen vallanperimysjärjestyksen mukaan Japanin 33. hallitsija ja ensimmäinen maata varmuudella hallinnut keisarinna.
Suiko nousi valtaistuimelle keisari Sushunin jälkeen vuonna 592. Soga-klaanin päämies Soga Umako murhautti Sushunin, sillä keisari oli ollut liian itsenäinen; Sushun oli nostettu valtaistuimelle Soga- sekä Mononobe- ja Nakatomi-klaanien välisen ja Soga-klaanin voittaman valtataistelun seurauksena. Suiko oli Sushunin nuorempi sisar, Soga Umakon sisarentytär ja aiemman keisari Bidatsun vaimo. Hänen isänsä oli keisari Kimmei. Suikon valtaannousu merkitsi huomattavaa poikkeusta perinteestä, sillä vaikka Japanilla oli ollut legendaarisia naishallitsijoita, edellisinä vuosisatoina kaikki keisarit olivat olleet miehiä.
Soga-klaanin jäsenet olivat buddhalaisia, joten uskonto levisi Japanissa Suikon hallinnon aikana. Soga no Umako nimitti Suikon sijaishallitsijaksi prinssi Shōtokun, joka oli vastuussa monista uudistuksista: maassa otettiin käyttöön kiinalainen kalenteri ja byrokraattinen hallintojärjestelmä, keisarista tehtiin absoluuttinen hallitsija ja maahan tuotiin kiinalaisia ja korealaisia käsityöläisiä.
Kunda
Kunda on epäitsenäinen kaupunki Suomenlahden rannikolla Pohjois-Virossa. Se kuuluu Viru-Nigulan kuntaan Länsi-Virumaan maakunnassa. Kundan asukasluku on 3 669 (2010), pinta-ala 10,01 neliökilometriä ja asukastiheys 366 asukasta neliökilometrillä.
Vuoden 2017 kuntauudistuksessa Kundan kaupunki, itävirumaalainen Aseri ja Viru-Nigulan kunta yhdistettiin uudeksi Viru-Nigulan kunnaksi ja Kunda menetti itsenäisen asemansa. Kunda on Viru-Nigulan kunnan keskus.
Talous
Kundassa on 1860-luvulla perustettu sementtitehdas, joka uudistettiin perusteellisesti 1990-luvulla. Sementtiyhtiö omistaa Kundan tavarasataman, jonka kautta kuljetetaan tavaraa vuosittain 1,5 miljoonaa tonnia.
Kaupungissa sijaitsee Estonian Cell -yhtiön sellutehdas, joka tuottaa haapasellua 160 000 vuodessa. Tehdas aloitti toimintansa vuonna 2006.
Muu elinkeinorakenne muodostuu palveluista ja pienteollisuudesta.
Historia
Kundan läheltä on löydetty todisteita Viron vanhimmista metsästys- ja kalastusyhdyskunnista. Yhdyskunnat ovat olleet olemassa noin 6 500 vuotta ennen ajanlaskun alkua.
Suomalaisten kalastajien tiedetään käyneen keskiajalla kauppaa Kundan alueella. He vaihtoivat suolaa ja kuivattua silakkaa virolaisilta sisämaan talonpojilta saatuun rukiiseen.
Kunda sai alkunsa Aleksanteri I:n perustaessa sataman Kundajoen suulle.
Väestö
Vuoden 2011 väestönlaskennan mukaan Kundan kaupungissa oli 3 422 asukasta, joista 2 175 (63,6 %) oli virolaisia, 1 041 (30,4 %) venäläisiä ja 204 (6,0 %) muita kansallisuuksia. Kaupungissa on sekä vironkielinen että venäjänkielinen koulu.
Ystävyyskaupunki
Seinäjoki on ollut Kundan suomalainen ystävyyskunta. Suhteet Kundan ja Seinäjoen välillä solmittiin vuonna 1994. Tämän vuoksi muun muassa Seinäjoen sosiaalialan oppilaitoksella on kaupungin vanhustenhuollon organisoimiseksi yhteistyöhankkeita ja lisäksi Seinäjoen ammatillinen aikuiskoulutuskeskus on vienyt Kundan sementtitehtaaseen ammattitaitoa.
Panevėžys
Panevėžys on Liettuan viidenneksi suurin kaupunki. Sen pinta-ala on 50 neliökilometriä ja asukasluku 98 612 (2012). Suurin osa asukkaista (96 prosenttia) on etnisesti liettualaisia. Kaupunki perustettiin vuonna 1503.
Panevėžys sijaitsee Liettuan keskiosassa, Vilnan ja Riian puolivälissä.
Historiaa
Panevėžys mainittiin ensimmäisen kerran vuonna 1503, jolloin Liettuan suurherttua ilmoitti kirjeessään Ramygalan pastorille myöntävänsä maa-alueen Nevėžisin- ja Lėvuonjoen välissä. Vuonna 1727 munkkien saavuttua Panevėžysiin sinne tuli ensimmäinen keskiasteen koulu, joka muuttui myöhemmin korkeakouluksi, josta tuli paikallinen koulutuksen keskus. Vuosina 1791-1792 kaupunki sai itsehallinto-oikeudet.
Panevėžys kärsi jonkin verran Napoleonin sodasta 1812 ja kansannousuista 1831 ja 1863. Vuonna 1811 Venäjän hallitus osti kaupungin, ja sen jälkeen seurasi taloudellinen ja poliittinen nousu. Kaupunki vaurastui ja kehittyi, väkilukukin lisääntyi huomattavasti. Rautatieyhteys Daugavpilsista Panevėžysin kautta länteen rakennettiin 1873, ja kaupunki sai rautatieaseman. Ennen 1900-lukua kaupunkiin tuli nykyaikaisia yrityksiä ja teollisuutta. Kaupallisuus ja koulutus lisääntyi.
Vuonna 1940 toisen maailmansodan yhteydessä Neuvostoliitto otti kaupungin valtaansa, jolloin lukuisia poliitikoita tapettiin. Saksan miehityksen aikana tapettiin juutalaisia. Sodan jälkeen kaupungin kehitys oli heikennyt. Neuvostoliiton kontrollin vaikutuksesta Panevėžysistä tuli teollisuuden keskittymä. Vuosien 1959 ja 1979 välissä Panevėžysin väkiluku lisääntyi 41 000:sta 101 500:een, mihin vaikutti se, että kaupunkiin perustettiin suuria yhtiöitä. Vuonna 1990 kaupunkilaisia oli jo 130 000.
Etninen jakauma
Väestönlaskennan (2011) tilastojen valossa kaupungin etninen jakauma oli seuraava:
Panevėžysin ystävyyskaupungit
Lähde:
Yritystoiminta
Panevėžyssä on ollut Daniscon omistukseen kuulunut sokeritehdas, joka suljettiin vuonna 2007 sen vuoksi, että Euroopan unionin komissio pyrki vähentämään sokerintuotantoa Euroopan unionissa pienentämällä maakohtaisia sokerintuotantokiintiöitä.
Trouble (Sailorin albumi)
Trouble on Sailor-yhtyeen marraskuussa 1975 julkaistu toinen studioalbumi. Edellisvuoden debyyttialbumi Sailor oli menestys Alankomaissa. Albumilta julkaistu single A Glass of Champagne oli hitti Länsi-Saksassa; se oli 19.2.–8.7.1976 välisenä aikana 21 viikkoa top 20 -listalla nousten parhaimmillaan kolmannelle sijalle. Myös Alankomaissa single oli top 40:ssä 10 viikkoa ja korkeimmillaan viides. Sveitsissä se oli listalla 15 viikkoa ja listan kärjessä ollen kolmas, sekä Itävallassa 20 viikkoa ja parhaimmillaan kahdeksas. Ruotsissa single oli listoilla vain yhden viikon ja Norjassa kaksi. Englannissa se oli vuosina 1975–1976 11 viikkoa top 40 -listalla, mukaan lukien kaksi viikkoa toisella sijalla.
Toinen julkaistu single Girls, Girls, Girls takasi menestyksen jopa Australiaa ja Israelia myöten. Länsi-Saksassa 22.4.–26.8.1976 TOP 20:ssä 19 viikkoa ja kolmantena. Itävallassa 24 viikkoa ja sijoitus kolmas. Sveitsissä 19 viikkoa (parhaimmillaan toinen) ja Englannissa seitsemän viikkoa ja paras sijoitus oli seitsemäs. Alankomaissa 10 viikkoa listoilla ja sijoitus parhaimmillaan toinen, sekä Suomessa ollen kahdeksas. Albumi Trouble oli Itävallassa 16 viikkoa ja parhaimmillaan viides. Albumi menestyi myös Suomessa ollen albumilistalla toinen. Kajanus on sanoittanut ja säveltänyt kaikki levyllä kuultavat kappaleet. Julkaistu LP-levynä ja c-kasettina (EPC 69192). Sony Music uudelleenjulkaisi albumin CD:nä 2001 (4655812 ja ESCA 7861). Tuottajan Jeffrey Lesserin tyttöystävä Deborah (joka myös lausui Stiletto Heels kappaleessa sanat seksikkäästi: Hello, Sailor!) keksi albumille nimen Trouble, joka tarkoittaa Amerikassa slangiksi; "looking for excitement" tai "a night on the town".
Montel Vontavious Porter
thumb|200px|Montel Vontavious Porter saapumassa kehään
Alvin Burke jr. (s. 28. lokakuuta 1973 Florida, Yhdysvallat) on yhdysvaltalainen showpainija. Hänet tunnetaan parhaiten painiajoistaan World Wrestling Entertainmentissa, jossa hän oli mm. WWE United States Champion. Hän on 190 senttiä pitkä ja painaa 113 kiloa. Hänet tunnetaan paremmin kehänimellä Montel Vontavious Porter eli MVP. Hän on ollut NWA:ssa kaksinkertainen World Heavyweight Champion mestari. Hän on ollut kahdesti mukana Survior Series -eliminointiottelussa. Hän on pitkäaikaisin Yhdysvaltojen mestari kunnes hävisi mestaruutensa Matt Hardylle joka myöhemmin siirtyi mestaruuden kanssa ECW:hen jossa hän hävisi sen myöhemmin. Hänen lopetusliikkeensä on Playmaker. Mottonaan hän käyttää "Parempi kuin sinä". Hän siirtyi RAW Brändiin. Hän teki joukkueen Mark Henry:n kanssa voittaen joukkue mestarit Big Show:n ja Chris Jericho:n, mutta he hävisivät mestaruus ottelun Big Show:ta ja Chris Jericho:a vastaan. MVP on istunut 9,5 vuotta floridalaisessa vankilassa ryöstöstä. 2. joulukuuta MVP vapautettiin WWE sopimuksesta hänen itse pyydettyään sitä.
Karvakiviyrtti
thumb|Karvakiviyrtti oikealla, [[haurasloikko (Cystopteris fragilis) vasemmalla.]] Karvakiviyrtti (Woodsia ilvensis) on pienikokoinen, paahteisten kallioiden saniaislaji.
Ulkonäkö ja koko
Karvakiviyrtin maavarsi on lyhyt ja pysty. 5–20 cm pitkät, kertaalleen parilehdykkäiset lehdet kasvavat kimppuina. Lehtiruoti ja keskiranka ovat tiheäsuomuisia ja -karvaisia. Lehtilapa on kapeanpuikea. Lehdykät ovat kapeanpuikeita, liuskaisia, alta tiheäsuomuisia ja -karvaisia. Itiöpesäkeryhmät ovat pyöreitä ja ne ovat pitkien katesuomukarvojen ympyröimiä. Karvakiviyrtin itiöt kypsyvät Suomessa heinä-elokuussa. Vanhat lehtiruotien tyviosat jäävät törröttämään moniksi vuosiksi kasvin juureen.
Karvakiviyrtti muistuttaa paljon tunturikiviyrttiä (W. alpina), jonka kanssa se myös voi risteytyä.
Levinneisyys
Euroopassa karvakiviyrtin päälevinneisyysalue painottuu Norjaan, Ruotsiin, Suomeen ja Venäjän Karjalaan ja edelleen itään Uralille saakka. Muualla Euroopassa levinneisyysalue on laikuttaisempi. Sitä tavataan muun muassa Islannissa, Skotlannissa, Saksassa, Puolassa, Alpeilla ja Karpaateilla. Aasian puolella laji on levinnyt laajalle Siperiassa. Pohjois-Amerikassa sitä tavataan Alaskassa, Kanadassa ja Yhdysvaltain pohjoisosissa. Suomessa karvakiviyrttiä kasvaa koko maassa. Etelä- ja Itä-Suomessa laji on tavallinen, pohjoisempana se harvinaistuu ja puuttuu paikoitellen kokonaan.
Elinympäristö
Karvakiviyrtti kasvaa kuivilla ja tavallisesti paisteisilla, karuilla kallioilla, louhikoissa ja isoilla metsäkivillä. Toisinaan se esiintyy myös varjoisilla paikoilla.
Yhden yön juttu
Yhden yön juttu on Olli Kortekankaan ja Michael Baranin ooppera. Se syntyi Sibelius-Akatemian tilauksesta ja kantaesitettiin Helsingin Musiikkitalossa lokakuussa 2011. Teos on urbaani vaellustarina, joka sisältää tekijöidensä mukaan "rakkaustarinan ja dekkarin aineksia, unen logiikkaa ja yhteiskunnallisia huomioita". Kantaesityksestä vastasivat Sibelius-Akatemian laulumusiikin opiskelijat ja oopperaorkesteri Markus Lehtisen johdolla.
Arkkitehti (täsmennyssivu)
Arkkitehti tarkoittaa seuraavia asioita:
Dalby Söderskog
thumb|Kansallispuiston sijainti merkitty luvulla 26. thumb|300px|Luontoa Dalby Söderskogissa. Dalby Söderskog on yksi Ruotsin kansallispuistoista. Se sijaitsee eteläisessä Skånen maakunnassa Dalbyn taajamassa ja kuuluu Lundin kuntaan. Kansallispuisto on pinta-alaltaan 36 hehtaarin suuruinen ja se muodostettiin vuonna 1918. Kansallispuistossa on jalojen lehtipuiden muodostamaa metsää, jossa on mannermaisia piirteitä.
Sensuuri
Historia
Rooman keisarit käyttivät 100-luvulla jaa. vastustajiensa vaientamiseen sensuuria. Tiberiuksen aikana kirjailija Cremutius Cordus joutui oikeuteen kirjoitettuaan, että Julius Caesarin murhaajat Marcus Junius Brutus ja Gaius Cassius olivat viimeiset todelliset roomalaiset. Kaikki tämän kirjailijan teokset määrättiin hävitettäviksi. Tosin kirjailijan tytär onnistui piilottamaan ja säilyttämään yhden teoksen. Diocletianuksen aikana 300-luvun alussa pyrittiin nitistämään kristinusko tuhoamalla kristillisiä tekstejä ja teloittamalla ihmisiä, jotka piilottelivat niitä. Melko pian tämän jälkeen kristinuskosta tuli valtauskonto, jolloin sensuuri iski käänteisesti kyntensä entisten valtauskontojen teksteihin. Vallanpitäjien ja uskontojen vaihtumisesta huolimatta sensuuri pyrki jatkuvasti tuhoamaan Ovidiuksen eroottisen runoelman Rakastamisen taito, mutta silti se säilyi nykyaikaan saakka.
Euroopassa sensuuri voimistui 1500-luvulla kirjapainotaidon yleistyessä, ja sen otti käyttöön myös katolinen kirkko. Pian sen jälkeen valtiovalta otti käyttöön ennakkotarkastusjärjestelmän hallitsijoiden kannalta epämieluisten ajatusten ilmaisun estämiseksi. Sensuuria myös vastustettiin valistuneissa piireissä. Englannissa ennakkosensuuri poistettiin jo vuonna 1695.
Neuvostoliitossa vuoden 1936 perustuslaki kielsi puhelin-, lennätin- ja postisensuurin, mutta käytäntö oli toinen. Kirjeposti avattiin ja kirjeeseen lyötiin sensuuriviranomaisen leima, ennen kuin se toimitettiin vastaanottajalle. Sensuuri ulottui myös kaunokirjallisuuteen, vaikka perustuslaki takasi kansalaisille painovapauden. Ennakkosensuuri Neuvostoliitossa poistettiin vuonna 1961, mikä oli helpotus ulkomaankirjeenvaihtajille, koska heidän ei enää tarvinnut odottaa uutiselleen tarkastajan julkaisulupaa.
Internet-sensuuri voi kohdistua esimerkiksi pornografiaan, torrenteihin, sosiaaliseen mediaan, uutismediaan tai ulkomaisiin verkkosivustoihin. Esimerkiksi Yhdysvalloissa on Trumpin ja Bidenin presidenttikausien aikana määrätty sosiaalisen median palveluja rajoittamaan koronaviruspandemiaan ja vaalien rehellisyyteen liittyviä viestejä.
Itsesensuuri
Itsesensuurissa kustantamot rajoittavat itse toimintaansa. Sanalla viitataan myös pidättymiseen sellaisten ajatusten ilmaisemisesta, joita pidetään valtion kannalta arkaluonteisina. Laajempi itsesensuurin määritelmä on omien tekojen tai lausuntojen rajoittaminen välttyäkseen muiden loukkaamiselta tai ärsyttämiseltä ilman, että tätä olisi virallisesti ilmoitettu välttämättömäksi.
Aina nälkä – Veljien 20 pahinta hittiä
Aina nälkä – Veljien 20 pahinta hittiä on suomalaisen Sielun Veljet -yhtyeen kokoelmalevy. Se julkaistiin vuonna 2003.
Lev Djomin
Lev Stepanovitš Djomin (11. tammikuuta 1926 Moskova – 18. joulukuuta 1998 Tähtikaupunki) oli neuvostoliittolainen kosmonautti.
Djomin kuoli syöpään vuonna 1998.
Vähä Valkeajärvi (Jämsä)
Maantietoa
Järven pinta-ala on 11,7 hehtaaria ja se on 850 metriä pitkä ja 300 metriä leveä. Järven eteläpäässä on kallioinen niemi, joka jakaa järven eteläosan kahdeksi lahdeksi. Järven itärannan rantaveteen laskee suoraan korkean mäen rinteet. Mäki kohoaa 40 metriä järven vedenpintaa korkeammalle. Järvi on luodattu ja siitä on julkaistu syvyyskartat. Järven tilavuudeksi on saatu 331 100 kuutiometriä eli 0,331 miljoonaa kuutiometriä. Sen keskisyvyys on 2,8 metriä ja suurin syvyys on 9,5 metriä. Syvin kohta sijaitsee järven ainoassa syvänteessä järven keskikohdassa. Järvellä ei ole kartan mukaan saaria. Sen rantaviivan pituus on 2,3 kilometriä ja sen rannat ovat metsämaata. Järven luoteisrannalla Valkeajärven välisellä kannaksella ja siinä kulkevan valtatien 9 varrella on vuosikausia sijainnut levähdysalue ja kioski. Järven pohjoisosan rannoille on rakennettu kolme vapaa-ajan asuntoa. Niille tulee tiet valtatieltä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Koljonselän alueeseen (35.722) se kuuluu. Järven vedenpinnan korkeus on 115,7 metriä mpy. Siihen on johdettu yksi kaivettu ojia lounaasta päin. Järven lounaispäähän aivan luusuan viereen laskee kaakosta päin Kankijärven laskuoja. Kapean kannaksen yli ja valtatien ali laskee Valkeajärven 40 metriä pitkä laskuoja. Vähä Valkeajärvi laske Karttianjärveen, joka kuuluu samalle vesireitille, jonka muodostuu peräkkäisten järvien ketjusta: Valkeajärvi, Vähä Valkeajärvi, Karttianjärvi, Liivesjärvi, Sulunjärvi, mikä laskee lopuksi Koljonselän Säkin Oinaspohjan lahteen.
Historiaa
Vuoden 1965 peruskartassa järvi oli autio ja sen luoteisrantaa pitkin kulki valtatie 9. Valtatielle on merkitty tienlevennys järven kohdalle vuoden 1981 karttaan ja seuraavaan karttaan vuodelta 1987 on levennykselle merkitty kioski. Pohjoisosan mökkejä ei näy vielä vuoden 1987 kartassa.
Kölnin–Bonnin lentoasema
Historia
Lentoaseman juuret ovat jo vuodessa 1913, mutta lentoasema perustettiin vuonna 1938. Toisen maailmansodan jälkeen Britannian armeija otti lentoaseman käyttöönsä. Tällöin rakennettiin 1 866 metriä pitkä kiitotie. Vuonna 1951 lentoasema otettiin siviiliilmailukäyttöön.
1950- ja -60-luvuilla rakennettiin kaksi uutta kiitotietä ja uusi terminaali. 1.11.1970 Boeing 747 -kone lensi ensimmäisen kerran kentältä New Yorkiin.
1990-luvun lopulla lentoasema aloitti ohjelman, jonka tuloksena rakennettiin uudet paikoitustilat sekä toinen terminaali. Vuonna 2004 valmistui uusi kaukojunien rautatieasema, joka oli osa Kölnin ja Frankfurtin välistä ICE-luotijunahanketta.
Köln/Bonn on nykyisin tärkeä halpalentoliikenteen keskus. Ensimmäisiä olivat Germanwings ja TUIfly, jotka aloittivat liikennöinnin vuonna 2002. easyJet aloitti liikennöinnin vuoden 2003 lopulla ja Wizzair kesäkuussa 2006.
Luettelo Ranskan akatemian jäsenistä tuoleittain
Luettelo Ranskan akatemian jäsenistä tuoleittain.
{| align=center cellspacing="5" cellpadding="12" border=1 ! width="50%" bgcolor=#ECECEC| Parittomat numerot !! width="50%" bgcolor=#ECECEC| Parilliset numerot
Hildebrando Mendes Costa
Hildebrando Mendes Costa (s. 16. kesäkuuta 1926) on brasilialainen roomalaiskatolinen piispa. Hänet vihittiin papiksi 2. joulukuuta 1951 ja nimitettiin Aracajún arkkihiippakunnan vihkipiispaksi sekä Arindelan titulaaripiispaksi 15. maaliskuuta 1981. Piispaksi vihkiminen seurasi 24. toukokuuta. Pääkonsekraattorina toimi Constantino José Lüers, jota avustivat Luciano José Cabral Duarte ja Miguel Fenelon Câmara Filho.
Gennadi Sarafanov
Gennadi Sarafanov (1. tammikuuta 1942 Sinenkie – 29. syyskuuta 2005) oli neuvostoliittolainen kosmonautti.
Hildebrando Mendes Costa
Mendes Costa sai 25. maaliskuuta 1986 nimityksen Estâncian hiippakunnan piispaksi, jona hän toimi, kunnes jäi eläkkeelle 30. huhtikuuta 2003.
Alfred Anderssén
Alfred Anderssén (4. elokuuta 1887 Pietarsaaren maalaiskunta – 10. syyskuuta 1940 Turku) oli suomalainen säveltäjä.
Henkilöhistoria
Anderssénin vanhemmat olivat Johan Anderssén ja Johanna Holmberg, ensimmäinen puoliso Emma Ahlskog ja toinen vuodesta 1920 Karin Matilda Limnell. Ennen opiskeluaan Helsingin musiikkiopistossa Anderssén sai pianonsoitonopetusta urkuri Alfred Lybäckiltä. Anderssén teki myös opintomatkoja Saksaan. Hän toimi kuoron- ja orkesterinjohtajana Pietarsaaressa 1911-1913, Kaartin jääkäripataljoonan kapellimestarina Vaasassa 1919-1921 sekä useaan otteeseen vt. kanttoriurkurina ja kuoron- ja orkesterinjohtajana. Arbetets Vännerin kuoron johtaja hän oli 1927-1937 ja Turun ruotsalaisen teatterin kapellimestari 1929-1937. Åbo Underrättelserin musiikkikriitikkona Anderssén toimi 1927-1940, samoin kuin esiintyi pianistina ja urkurina.
Anderssén sai tunnustusta jo sävellyskonsertillaan Helsingissä vuonna 1928. Lisäksi teoksia esitettiin ulkomailla, kuten Tukholmassa ja Kölnissä. Hän kuoli 53-vuotiaana, juuri kun suunnitteilla oli ollut uutta sinfonia-, kantaatti- ja laulumusiikkia.
Tuotanto
Anderssén julkaisi myös kansanlaulukokoelmat 25 visor och folkvisor från Svensk-Finland urkuharmonille ja 12 folkvisor för sång och piano.
Williams FW28
Williams FW28 oli Sam Michaelin, Jörg Zanderin ja Loïc Bigoisin suunnittelema auto, jolla Williams-talli kilpaili Formula 1 -sarjassa kaudella 2006. Autoa ajoivat toista kautta tallissa oleva australialainen Mark Webber, sekä GP2-sarjasta siirtynyt saksalainen Nico Rosberg. Testikuljettajana toimi Alexander Wurz.
FW28 julkistettiin 27. tammikuuta 2006. Autolla ei saavutettu yhtään paalupaikkaa, mutta yksi kilpailun nopein kierros. Voittoja tai palkintosijoja ei saavutettu ainuttakaan. Pisteitä autolla kerättiin 11 ja ne oikeuttivat valmistajien MM-sarjassa kahdeksanteen sijaan.
Tekniset tiedot
Autossa oli Bridgestonen renkaat ja se käytti Petrobrasin ja Castrolin valmistamia poltto- ja voiteluöljyjä. Autossa oli Cosworthin moottorit, koska Williams menetti BMW:n moottorit.
Páchi (kylä)
Páchi on Kreikan kylä, joka kuuluu hallinnollisesti Mégaran kuntaan, Länsi-Attikan alueyksikköön ja Attikan alueeseen. Kylän väkiluku on 542 (vuonna 2011).
Páchin kylä sijaitsee Saroninlahteen kuuluvan Mégaranlahden rannalla noin 2,5 kilometriä eteläkaakkoon Mégaran kaupungista, jonka kaupunkiyhdyskuntaan se kuuluu, ja noin 43 kilometriä länteen Ateenan keskustasta. Antiikin aikana Páchin paikalla sijaitsi Megaran poliksen satamakaupunki Nisaia.
Kylän vieressä sijaitsee Ái Giórgin kukkula, jossa on Pyhälle Georgiokselle (Ágios Geórgios) omistettu kirkko 1600-luvulta. Páchin edustalla sijaitsevat pienet saaret Páchi eli Megálo Nisí ja Pacháki eli Mikró Nisí. Kylän pohjoispuolella sijaitsee Mégaran lentoasema.
Preettori
Preettori oli Rooman valtakunnan virkamies. Preettorien tehtäviin kuului oikeuden jakaminen ja provinssien hallinta. Preettorit saattoivat myös komentaa armeijoita silloin kun johtajana ei ollut konsuli.
Kuten konsuleilla myös preettoreilla oli imperium, käskyvalta jolla he saattoivat päättää alaistensa hengestä. Preettoria seurasi aina kaksi liktoria (Rooman kaupungin ulkopuolella kuusi).
Preettoriksi valittavan täytyi olla 39-vuotias tai vanhempi. Roomalaisen virkamiesuran cursus honorumin mukaisesti hänen oli myös täytynyt toimia kvestorina.
Ensimmäinen preettori valittiin 356 eaa. Vuonna 246 eaa. valittiin myös toinen preettori, praetor peregrinus, joka tuomitsi Rooman kansalaisten ja peregrinien väliset kiistat. Vuonna 227 eaa. alettiin valita kaksi uutta preettoria hallitsemaan uusia Sisilian ja Sardinian provinsseja. Vuonna 197 eaa. valittiin kaksi lisää hallitsemaan Espanjaan muodostettuja provinsseja. Sulla lisäsi preettorien määrän kahdeksaan ja Julius Caesar vuorostaan lisäsi heidän määränsä ensin kymmeneen, sitten kahteentoista, neljääntoista ja lopulta kuuteentoista. Augustus vakiinnutti määrän kahteentoista.
Dominique Strauss-Kahn
Dominique Strauss-Kahn, usein lyhennetty DSK:ksi, (s. 25. huhtikuuta 1949 Neuilly-sur-Seine, Ranska) on ranskalainen sosialistipoliitikko. Hän oli teollisuuden- ja ulkomaankaupan varaministerinä Cressonin ja Bérégovoyn hallituksissa ja talous-, rahoitus- ja teollisuusministerinä 1997–1999 Jospinin hallituksessa.
Strauss-Kahn otti Kansainvälisen valuuttarahaston (IMF) pääjohtajan tehtävän vastaan lokakuussa 2007 ja ilmoitti 18.5.2011 eroavansa tehtävästä skandaalin vuoksi "suojellakseen valuuttarahastoa". Hän sai 175 000 euron erorahan, eläkkeen ja muita korvauksia.
Taloustieteilijä ja poliitikko
Strauss-Kahn on saanut taloustieteilijän ja juristin koulutuksen (HEC ja Sciences Po).
Hän toimi valintahetkellään professorina Institut d'études politiques de Parisissa (Sciences Po). Aikaisemmin hän on opettanut myös oppilaitoksissa École nationale d'administration (ENA), École des Hautes Études Commerciales de Paris (HEC), Université Paris-Nanterre Nanterressa ja Nancy-Université.
Ministerikaudellaan 1997–1999 Strauss-Kahn aloitti laajan yksityistämisohjelman, johon kuului muun muassa France Télécomin pörssiin vienti. Puolueensa Socialisme et Démocratie -laitaa edustanut Strauss-Kahn vastusti Martine Aubryn ajamaa 35-tunnin työviikkoa. Ministerikautensa jälkeen Strauss-Kahnin sijoitusrahastoyhtiö auttoi useita asiakkaita avaamaan yrityksiä veroparatiiseihin, mikä paljastui ns. Panama-paperien tultua julki.
Strauss-Kahn on ollut 16,3 km:n päässä Pariisin keskustasta sijaitsevan Sarcellesin kunnanvaltuutettuna useita kertoja ja sen pormestarina 1995–1997.
Strauss-Kahn haastoi Ségolène Royalin Ranskan Sosialistisen puolueen presidenttiehdokkaan vaalissa loppuvuodesta 2006, mutta hävisi tälle. Strauss-Kahnia pidettiin ennen toukokuun 2011 seksiskandaalia potentiaalisena ehdokkaana myös 2012 Ranskan presidentinvaaleihin.
Strauss-Kahn oli Ranskan ja Euroopan unionin ehdokas Kansainvälisen valuuttarahaston johtoon eroavan Rodrigo Raton seuraajaksi, ja Yhdysvaltojen lisätuella hänet valittiin yksimielisesti.
Syytöksiä seksuaalisesta väkivallasta
Strauss-Kahn pidätettiin 14. toukokuuta 2011 New Yorkissa syytettynä seksuaalirikoksesta hotellin työntekijää kohtaan. Hänet on liitetty vastaavaan skandaaliin myös vuonna 2008 Unkarissa. Hänen oli odotettu asettuvan Ranskassa presidenttiehdokkaaksi 2012 vaaleihin. Strauss-Kahn vapautui kotiarestista 1. heinäkuuta 2011, ja syytteiden ennakoitiin kaatuvan. Tällä välin Strauss-Kahnia syyttänyt guinealainen Nafissatou Diallo kertoi kokemuksistaan useissa haastatteluissa ja televisio-ohjelmissa. Syyttäjäviranomaiset luopuivat syytteistä 22. elokuuta.
Ranskalainen kirjailija-toimittaja Tristane Banon teki vuonna 2011 Strauss-Kahnista rikosilmoituksen, joka koskee seksuaalista väkivaltaa. Hänen mukaansa tapaus sattui, kun hän vuonna 2002 haastatteli silloista finanssiministeriä Strauss-Kahnia yksityisasunnossa. Strauss-Kahnin puoluetoverina ollut Banonin äiti pyysi tytärtään luopumaan ilmoituksen teosta. Hän on kuitenkin maininnut tapauksesta haastattelussa jo 2007. Syytettä ei kuitenkaan nostettu tapauksen vanhenemisen takia. Edelleen Strauss-Kahnia vastaan nostettiin vuonna 2015 syyte prostituutiorinkiin kuulumisesta Lillen Charlton-hotellissa vuonna 2011. Hän ei saanut asiassa tuomiota.
Oikeuskäsittelyn jälkeen
13. toukokuuta 2013 Strauss-Kahn ilmoitti aikeestaan perustaa pankki Etelä-Sudaniin. Hän aikoo tutkia myös maan muita sijoitusmahdollisuuksia.
Yksityiselämä
Taustaltaan Strauss-Kahn on Ranskan juutalainen. Hän erosi puolisostaan journalisti Anne Sinclairista 2013 avioliiton kestettyä yli 20 vuotta. .
Salme (kunta)
Pinta-alaa kunnalla oli 115,07 neliökilometriä ja asukkaita siellä oli 1 271 (1.1.2010). Salmen kunnanjohtajana toimi Kalmer Poopuu.
Salmen naapurikunnat olivat Torgu ja Lääne-Saare.
Toisen maailmansodan aikana 8. lokakuuta 1944 Salmen Tehumardin kylässä käytiin Saksan ja Neuvostoliiton armeijoiden välillä Tehumardin taistelu. Taistelu oli yksi verisimpiä toisen maailmansodan taisteluita Saarenmaalla, ja se päättyi Neuvostoliiton voittoon. Taistelupaikalla sijaitsee nykyisin miekanmuotoinen monumentti sotilaiden muistolle.
Kylät
Salmen kunnassa oli yksi pienkauppala (alevik), Salme, ja 24 kylää:
Anseküla, Easte, Hindu, Imara, Järve, Kaimri, Kaugatoma, Lahetaguse, Lassi, Lõmala, Lõu, Länga, Läätsa, Metsalõuka, Mõisaküla, Möldri, Rahuste, Suurna, Tehumardi, Tiirimetsa, Toomalõuka, Ula, Vintri, Üüdibe.
Väestö
Vuonna 2011 Salmen kunnassa oli 1 018 asukasta, joista 1 008 (99,0 %) oli virolaisia, 6 (0,6 %) venäläisiä ja 9 (0,9 %) muita kansallisuuksia.
Pierre Trudeau
Joseph Philippe Pierre Yves Elliott Trudeau PC, CC, CH, QC, MSRC (18. lokakuuta 1919 Montreal – 28. syyskuuta 2000 Montreal) oli kanadalainen poliitikko, joka toimi maansa pääministerinä kahdesti vuosina 1968–1979 ja 1980–1984.
Kanadan liberaalipuoluetta edustanut Trudeau valittiin maansa parlamenttiin vuonna 1965. Vuodesta 1967 Trudeau toimi oikeusministerinä. Puolueensa johtajaksi ja samalla maan pääministeriksi Trudeau nousi vuonna 1968 edeltäjänsä, Lester Pearsonin luovuttua tehtävistään.
Trudeaun poika Justin Trudeau (s. 1971) on ollut Kanadan pääministeri vuodesta 2015 lähtien. Hänet valittiin vuonna 2013 isänsä aiemmin johtaman Liberaalipuolueen puheenjohtajaksi.
Pahajärvi (Jämsä, Länkipohja)
Pahajärvi on Keski-Suomessa Jämsän Länkipohjan pohjoispuolella sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 1,4 hehtaaria ja se on 150 metriä pitkä ja 100 metriä leveä. Se sijaitsee metsämaastossa Niinistönmäen koillispuolella Ison Lääläjärven eteläpuolella. Lammella ei ole kartan mukaan saaria ja sen rannat ovat soistuneet. Sen rantaviivan pituus on 450 metriä ja sen rannalle on rakennettu yksi vapaa-ajan asunto. Sinne tulee metsäautotie, joka lähtee valtatieltä 9.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Koljonselän alueeseen (35.722) se kuuluu. Lammen vedenpinnan korkeus on 164 metriä mpy eikä siihen ole johdettu ojia. Lampi laskee lyhyttä metsäojaa alavalle alueelle, mistä vedet joutuvat maaston muotojen mukaisesti Sulunjärvelle. Sulunjärvi kuuluu vesireitille, jonka muodostuu peräkkäisten järvien ketjusta: Valkeajärvi, Vähä Valkeajärvi, Karttianjärvi, Liivesjärvi, Sulunjärvi, mikä laskee lopuksi Koljonselän Säkin Länkipohjanlahteen.
Diane Schuur
thumb|Diane Schuur Diane Schuur (s. 10. joulukuuta 1953, Tacoma, Washington) on sokea yhdysvaltalainen jazz-laulaja ja -pianisti. Schuurin lempinimi on Deedles.
Schuur lauloi jo 10-vuotiaana countrya Holiday Inn -hotellilla. Omia laulujaan hän alkoi esittää teini-iässä.
Schuurin ura alkoi edetä, kun Stan Getz kiinnostui hänestä kuultuaan Schuurin esiintymisen Montereyn jazzfestivaalilla 1979. Vuonna 1982 Schuur ja Getz esiintyivät yhdessä Valkoisessa talossa.
Juan Antonio Ipiña
Juan Antonio Ipiña Iza (23. elokuuta 1912 Ortuella, Vizcayan maakunta, Espanja – 8. syyskuuta 1974) oli espanjalainen jalkapalloilija ja jalkapallovalmentaja. Hän oli pelipaikaltaan keskikenttäpelaaja.
Ipiña oli kuudes perheensä yhteensä seitsemästä lapsesta. Hänen isänsä työskenteli kaivosmiehenä ja perheen kotiolot olivat vaatimattomat. Ipiña lopetti koulunkäynnin 14-vuotiaana ja siirtyi itsekin töihin kaivoksille. Hän oli jo nuorena kiinnostunut jalkapallosta, jota hän harrasti yleisurheilun ja pelotan ohella.